Nordea ja kahdeksan muuta finanssiyhtiötä saavat yhteensä runsaan kahden miljoonan euron sakot.

Luxemburgin finanssivalvoja (siirryt toiseen palveluun) on määrännyt Nordealle sakot Panama-vuodon seurauksena.

Viime vuonna julkisuudessa puitujen niin kutsuttujen Panama-papereiden mukaan Nordea on auttanut asiakkaitaan perustamaan postilaatikkoyrityksiä Panamassa toimivan yhtiön kautta. Panama on tunnettu veroparatiisi.

Luxemburgin finanssivalvojan sakot rapsahtavat siitä, että finanssiyhtiöt ovat rikkoneet Luxemburgin rahanpesulainsäädäntöä. Finanssivalvoja ei kerro, miten 2,01 miljoonan euron sakkosumma jakautuu finanssikonsernien kesken.

Asiasta kertoi Suomessa ensimmäisenä Kauppalehti (siirryt toiseen palveluun).

Ruotsin finanssivalvoja päätti viime keväänä, että se ei rankaise Nordeaa tai Handelsbankenia Panama-paljastusten seurauksena.

Yle uutisoi Panama-papereista viime vuonna Maailman suuriin tietovuoto -sarjassaan. Täältä löydät Panama-juttuja.